Preiļu konceptuālisti

Preiļu konceptuālisti ir Latvijas dzejnieku grupējums, kas pastāv no 2016. gada un nodarbojas ar laikmetīgo dzeju.

 Vēsture 
Interese par konceptuālo dzeju latviešu laikmetīgajā dzejā parādījās ap 21. gadsimta otrās desmitgades vidu. Šajā laikā parādījās atsevišķu krievu konceptuālisma dzejas pārstāvju darbu atdzejojumi (Ļevs Rubinšteins, Dmitrijs Prigovs); portāla "Satori" vasaras nometnēs notika konceptuālajai dzejai veltītas meistardarbnīcas, kurās tapušie teksti tika publicēti "Satori" izdevumos.

Par Preiļu konceptuālisma grupējuma dibināšanas brīdi tiek uzskatīta 2016. gada vasara, kad grupa Rīgas dzejnieku devās uz Preiļiem tikties ar Eināru Pelšu un Andi Surguntu.Sarkangalvīte. Punctummagazine.lv. A. Surgunts aizveda grupu pie Alfabēta dzimtenes, kas, saskaņā ar konceptuālistu mitoloģiskajiem priekšstatiem, atrodas Preiļu pilsētas teritorijā un no kurienes pasaulē it kā izplatījusies rakstība.Raimonds Ķirķis. Poēma par Alfabēta dzimteni. Punctum, 2020, 17. janv.

Šajā laikā izdoti vairāki dzejoļu krājumi, kas bija pilnīgi vai daļēji veltīti konceptuālajai dzejai: E. Pelša "Mīļākais tētis pasaulē" (2016), "Demon. Condom" (2017), "Rembo 2016" (2018), "Digi dīgi", "Janka" un "Gramota" (2020), Annas Auziņas "Annas pūra govs" (2017), Aivara Madra "Zonas" (2019), Raimonda Ķirķa "Kartes" (2019), Elvīras Blomas "Izdzēstie attēli" (2020), Kārļa Vērdiņa "Gatavā dzeja" (2020).

2019. gada 4. janvārī Rīgā, Raiņa un Aspazijas mājā notika konceptuālās dzejas lasījumi "Preiļu konceptuālisma dzejas prezentācija".Preiļu konceptuālisma dzejas prezentācija . Satori.lv.

2020. gada 4. maijā deviņi autori parakstīja Preiļu konceptuālisma manifestu, kas tapis, iedvesmojoties no kultūras projektu valodas un publicēts antoloģijā "Manifests. No futūrisma līdz mūsdienām" (2021).Ostups, Artis (sast.). Manifests: no futūrisma līdz mūsdienām. Rīga: Neputns, 2021, 437.-439. lpp.

2020. gadā Somijā izdota Elvīras Blomas sastādītā latviešu laikmetīgās dzejas izlase "Ja aizmirsti savu vārdu", kurā iekļauti daudzi grupas dalībnieku tekstu atdzejojumi.

2021. gada 20. martā Latvijas Televīzijas raidījumu cikla "Literatūre" 3. sezonas ietvaros pirmizrādi piedzīvoja raidījums par E. Pelšu un A. Surguntu.

2021. gadā iznāca vēl divu autoru konceptuālās dzejas grāmatas: Krišjāņa Zeļģa "Pieaugušie" un Žebera "Ceļš pie patērētāja". Lai arī šie autori nav saistīti ar Preiļu grupējuma aktivitātēm, šajās grāmatās izmantoti līdzīgi mākslinieciskās izteiksmes līdzekļi, piemēram, ready-made tehnika un parafrāzes par jau eksistējošiem tekstiem.

2022. gadā grupējuma darbu ekspozīcija iekļauta Leonarda Laganovska un Elitas Ansones kūrētajā izstādē "ES_TEXT" Latvijas Nacionālajā mākslas muzejā. Ekspozīcija tika nominēta Purvīša balvai.Purvīša balvai nominē Stakli, Spundi un Preiļu konceptuālistus . Satori, 2022. gada 13. aprīlī. 1. jūnijā Žaņa Lipkes muzejā notika grupas performance "Miera sarunas", kas veltīta cilvēka dehumanizācijai, kas norisinās kara apstākļos.Punctum festivāla centrā šogad ukraiņu literatūra 
Šajā gadā notika arī dokumentālās filmas par E. Pelšu "Einaratīvs" uzņemšana, kurā piedalījās arī pārējie grupējuma dalībnieki (rež. Betija Zvejniece, "Vides filmu studija").Izvēlēti dokumentālo īsfilmu cikla “Latvijas kods” 2022. gada autori. Latvijas Nacionālais kino centrs, 2022, 11. februāris. Rudenī filma piedzīvoja pirmizrādi. 2023. gada janvārī tika atklāts, ka filma saņēmusi sešas balvas "Lielais Kristaps" nominācijas.Paziņoti Lielā Kristapa nominanti. Satori.lv.

2024. gada aprīlī dzejnieka Contra atdzejojumā iznāk latviešu konceptuālistu dzejas antoloģija igauņu valodā "Alfabēta dzimtene", kurā līdzās deviņiem konceptuālistu grupas dalībniekiem iekļauti arī Žebera, Krišjāņa Zeļģa un Kirila Ēča konceptuālie teksti. Par antoloģijā iekļauto Annas Auziņas teksta "Apziņa" atdzejojumu Contra nominēts Augusta Sanga atdzejas balvai.Selgusid August Sanga luuletõlke auhinna nominendid. kultuur.err.ee. 2025. gada februārī antoloģija tiek atzīta par vienu no divdesmit piecām skaistākajām Igaunijas grāmatām aizvadītajā gadā.Pildid: spetsialistid valisid välja möödunud aasta kauneimad raamatud 2025. gada augustā Contra saņem Latvijas un Igaunijas Ārlietu ministriju Valodu balvu par antoloģijas atdzejošanu.Translator and poet Margus Konnula alias Contra received the Estonian and Latvian Foreign Ministries' Language Award

2024. gada 2. aprīlī norisējusi performance "Salaspils novada bibliotēkas akreditācija", savukārt 10. maijā Tartu literatūras festivāla "Prima Vista" ietvaros Preiļu konceptuālisti rīko performanci "Grand Futurological Congress", kurā kā Eiropas kultūras galvaspilsēta tiek akreditēta Tartu. 5. septembrī, Dzejas dienu ietvaros notika performance “Raiņa nākotnes cilvēks”, kuras ietvaros akreditēts Raiņa un Aspazijas muzejs.

2025. gadā grupa piedalās mākslas izstādē "Atkalāčojums" Eduarda Veidenbauma muzejā "Kalāči" ar darbu "Patvērums" (kopā ar tekstilmākslinieci Reinu Semuli). Izstādes atklāšanā 25. maijā notika grupas performance "Pelnu gulta".

2025. gada 30. augustā kā daļa no "Dzejas nakts pārgājiena" notika performance "Dainu kalna akreditācija".

2025. gada 2. jūlijā, saistībā ar Arta Ostupa grupējuma pamešanu, Preiļu konceptuālisti izsludināja pieteikšanos uz dzejnieces/-ka vakanci grupējumā, savukārt 6. septembrī notika dzejas performance “Proves literārajam grupējumam “Preiļu konceptuālisti”".  Performance, kurā tika apskatīta jauna biedra pieņemšanas iespēja, beidzās ar literārā grupējuma “Preiļu konceptuālisti” izjukšanu, tomēr grupējums 8. septembrī atkal apvienojās.

2025. gada 21. novembrī, svinot Latvijas Republikas dibināšanas 107. gadskārtu, Preiļu konceptuālisti ar Contras līdzdalību Tallinā rīkoja performanci "The Meta-Gala: A Celebration with the Preiļi Conceptualists & Contra", kuras laikā par ieguldījumu kultūras jomā tiek apbalvota Latvijas vēstniece Igaunijā Kristīne Našeniece.

2026. gada 14. februārī, pirmā Vientulības festivāla ietvaros, Preiļu konceptuālisti īstenoja performanci "VIENTULĪBAS akreditācija".

 Dalībnieki 
 Anna Auziņa 
 Elvīra Bloma
 Raimonds Ķirķis
 Aivars Madris
 Artis Ostups (2016–2025)
 Einārs Pelšs
 Ivars Šteinbergs
 Kārlis Vērdiņš
 Arvis Viguls

 Atsauces 

Kategorija:Literātu grupas
Kategorija:Latvijas dzejnieki